# data[].attributes.headline
จังหวัดบ้านเกิด

# data[].attributes.subject
จังหวัดบ้านเกิด

# data[].attributes.body
กาฬสินธุ์ เป็นจังหวัดหนึ่งในภาคตะวันออกเฉียงเหนือตอนกลางหรือตอนบนของประเทศไทย อยู่ห่างจากกรุงเทพมหานครประมาณ 510 กิโลเมตร เป็นจังหวัดที่มีความอุดมสมบูรณ์มากที่สุดจังหวัดหนึ่งในภาคอีสาน จากหลักฐานทางโบราณคดีบ่งบอกว่าเคยเป็นที่อยู่อาศัยของเผ่าละว้า ซึ่งมีความเจริญทางด้านอารยธรรมประมาณ 1,600 ปี

จากหลักฐานทางประวัติศาสตร์เริ่มตั้งเป็นเมืองในสมัยรัตนโกสินทร์ เมื่อปี พ.ศ. 2336 โดยท้าวโสมพะมิตรได้อพยพหลบภัยมาจากดินแดนฝั่งซ้ายแม่น้ำโขง (เมืองศรีสัตตนาคนหุตล้านช้างร่มขาวเวียงจันทน์) พร้อมไพร่พล และมาตั้งบ้านเรือนอยู่ริมแม่น้ำปาว เรียกว่า "บ้านแก่งสำโรง" แล้วได้นำเครื่องบรรณาการเข้าถวายสวามิภักดิ์ต่อพระบาทสมเด็จพระพุทธยอดฟ้าจุฬาโลกมหาราช ต่อมาได้รับพระกรุณาโปรดเกล้ายกฐานะบ้านแก่งสำโรงขึ้นเป็นเมือง และพระราชทานนามว่า "เมืองกาฬสินธุ์" ซึ่งเป็นเมืองที่สำคัญทางประวัติศาสตร์มาตั้งแต่สมัยโบราณกาล กาฬ แปลว่า "ดำ" สินธุ์ แปลว่า "น้ำ" กาฬสินธุ์ จึงแปลว่า "น้ำดำ" (น้ำดำในที่นี้หมายถึง น้ำที่ใสสะอาดจนมองเห็นดินสีดำ ซึ่งดินดำเป็นดินที่อุดมสมบูรณ์ที่สุด) ทั้งมีพระบรมราชโองการโปรดเกล้าโปรดกระหม่อมแต่งตั้งให้ท้าวโสมพะมิตรเป็นพระยาชัยสุนทร (โสมพะมิตร) ครองเมืองกาฬสินธุ์เป็นคนแรก

# data[].attributes.body
พระยาชัยสุนทรหรือพระยาไชยสุนทร บ้างออกพระนามพระยาไชยสุนทอน หรือ พระยาไชสุนธรสมพมิษ เดิมพระนามเจ้าโสมพะมิตรหรือท้าวโสมพะมิตร พื้นเมืองเวียงจันทน์ออกพระนามว่าพระยาสมะบพิตรเจ้า หรือพะยาสมพะมิดเจ้า หรือพระยาสมพมิตรเจ้า พงศาวดารเมืองกาฬสินธุ์และเมืองกมลาสัยออกพระนามว่าพระยาสมพมิษ เป็นเจ้าองค์ครองเมืองกาฬสินธุ์ (กาละสินธ์ หรือ กาลสิน) องค์แรก และผู้สร้างเมืองกาฬสินธุ์ (พ.ศ. 2336) ปัจจุบันคือจังหวัดกาฬสินธุ์ เดิมรับราชการในราชสำนักเวียงจันทน์ที่พญาโสมพะมิตรกองถวายส่วยผ้าขาวแด่กษัตริย์เวียงจันทน์ ภายหลังรัชกาลที่ 1 ของสยามสถาปนาขึ้นเป็นเจ้าเมืองกาฬสินธุ์คนแรกในฐานะหัวเมืองประเทศราช พระยาชัยสุนทรเป็นต้นสกุล ณ กาฬสินธุ์ (พระราชทานสมัยรัชกาลที่ 6) วงศ์กาฬสินธุ์ บริหาร เกษทอง ศรีกาฬสินธุ์ พิมพะนิตย์ พูลวัฒน์ วงศ์กมลาไสย ไชยศิริ ทองทวี ศิริกุล เป็นต้น

# data[].attributes.attachment_link.title
พระยาชัยสุนทร

# data[].attributes.headline
สถานที่ท่องเที่ยว

# data[].attributes.subject
สถานที่ท่องเที่ยว

# data[].attributes.body
วัดพุทธนิมิต (ภูค่าว) อยู่บนยอดเขาภูค่าว บริเวณยอดเขาด้านทิศตะวันตกมี "พระพุทธไสยาสน์" แกะสลักบนแผ่นผาอายุนับพันปี ลักษณะตะแคงซ้าย พระเศียรหนุนทับต้นแขน โดยท่อนแขนที่หนุนพระเศียรไม่ได้ตั้งขึ้นและพระหัตถ์ไม่ได้รองรับพระเศียรไม่มีเกตุมาลา ความยาวตลอดองค์พระ 2 เมตร สูง 0.5 เมตร มีทองคำเปลวปิดอยู่ทั่วองค์ สันนิษฐานว่าเป็นพระโมคคัลลานะ อัครสาวกเบื้องซ้ายของพระพุทธเจ้า ทางวัดจัดให้มีงานสรงน้ำพระพุทธรูปไสยาสน์ในวันที่ 19 เมษายน ของทุกปี ตำนานท้องถิ่นเล่าว่า พระพุทธไสยาสน์ที่สลักบนแผ่นผานี้ สร้างขึ้นหลังการสมโภชองค์พระธาตุพนมเล็กน้อย ประมาณปี พ.ศ. 8 โดยกลุ่มคนที่จะเดินทางไปร่วมสร้างพระธาตุพนม แต่ไปไม่ทัน องค์พระธาตุพนมสร้างเสร็จก่อน จึงร่วมกันสร้างพระพุทธไสยาสน์องค์นี้ เมื่อปี พ.ศ. 2484 พระคุณเจ้าสมเด็จพระมหาวีระวงศ์ได้ขึ้นไปตรวจสังฆมณฑลภาคอีสาน และแวะจำวัดในเมืองสหัสขันธ์ ซึ่งอยู่ห่างจากภูค่าวไปทางตะวันตกราว 8 กิโลเมตร ในครั้งนั้นท่านได้ไปนมัสการพระพุทธไสยาสน์ที่เพิงผานี้ด้วย เมื่อเสร็จสังฆกิจเสด็จกลับกรุงเทพฯ จึงบัญชาให้อธิบดีกรมศิลปากรขึ้นทะเบียนเป็นปูชนียวัตถุโบราณแห่งแรกในจังหวัดกาฬสินธุ์ ภายในวัดยังมี "พระอุโบสถไม้" เป็นพระอุโบสถแบบเปิด สร้างจากไม้ใต้เขื่อนลำปาว เป็นอาคารไม้ทรงไทย ตั้งบนฐานลวดบัวปูนปั้น หลังคาจั่วซ้อนกันสามชั้น มีชายคาปีกนกทั้งสี่ด้าน รอบพระอุโบสถแกะสลักลวดลายงดงามเป็นภาพสามมิติและภาพนูนต่ำเป็นเรื่องราวพุทธประวัติ ทศชาติชาดก และพระเวสสันดรชาดก ภายในพระอุโบสถไม้ประดิษฐาน "พระมงคลชัยสิทธิ์โรจนฤทธิประสิทธิพร" เป็นพระประธานปางตรัสรู้หรือปางสมาธิสีทองสุกอร่าม โดมเพดานเหนือองค์พระตกแต่งด้วยประติมากรรมไม้แกะสลักนูนต่ำเรื่องพุทธประวัติ ทาสีทอง นอกจากนี้ยังมี "วิหารสังฆนิมิต" ซึ่งเป็นที่เก็บพระพุทธรูปและพระเครื่องรุ่นต่าง ๆ ที่หายาก สถานที่สำคัญอีกแห่งหนึ่งของวัดนี้คือ "พระมหาธาตุเจดีย์พุทธนิมิต" เป็นเจดีย์ยอดทองคำหนัก 30 กิโลกรัม ภายในประดิษฐานพระบรมสารีริกธาตุจาก 5 ประเทศ ได้แก่ ไทย อินเดีย ศรีลังกา เนปาล และพม่า รวมทั้งพระอรหันตธาตุ พระพุทธนิมิตเหล็กไหล และพระพุทธรูปหินทรายอีกเป็นจำนวนมาก ที่ตั้ง : บ้านนาสีนวล ตำบลสหัสขันธ์ อำเภอสหัสขันธ์ จังหวัดกาฬสินธุ์ ห่างจากตัวอำเภอสหัสขันธ์ประมาณ 7 กิโลเมตร ห่างจากภูสิงห์ประมาณ 4 กิโลเมตร

# data[].attributes.headline
เครื่องดนตรี

# data[].attributes.subject
เครื่องดนตรี

# data[].attributes.body
โปงลาง ดนตรีพื้นเมืองอีสานถือว่าจังหวะสำคัญมาก เครื่องดนตรีประเภทตีใช้ดำเนินทำนองอย่างเดียวคือ โปงลาง โปงลางมีวิวัฒนาการมาจากระฆังแขวนคอสัตว์เพื่อให้เกิดเสียงโปงลางที่ใช้บรรเลงอยู่ในภาคอีสานมี2 ชนิด คือ โปงลางไม้และโปงลางเหล็ก ภาพที่แสดงคือ โปงลางไม้ซึ่งประกอบด้วยลูกโปงลางประมาณสิบสองลูกเรียงตามลำดับเสียงสูง ต่ำ ใช้เชือกร้อยเป็นแผงระนาด แต่โปงลางไม่ใช้รางเพราะเห็นว่าเสียงดังอยู่แล้ว แต่นำมาแขวนกับที่แขวน ซึ่งยึดส่วนปลายกับส่วนโคนให้แผงโปงลางทำมุมกับพื้น 45องศา ไม้ตีโปงลางทำด้วยแก่นไม้มีหัวงอนคล้ายค้อนสำหรับผู้บรรเลงใช้ตีดำเนินทำนอง1 คู่ และอีก 1 คู่สำหรับผู้ช่วยใช้เคาะทำให้เกิดเสียงประสานและจังหวะตามลักษณะของดนตรีพื้นเมืองอีสานที่มีเสียงประสานรำ

# data[].attributes.attachment_link.authors[].name
ทองเบส ทับถนน

# data[].attributes.attachment_link.title
ลายโปงลาง+ลายภูไท【 By.ทองเบส ทับถนน】

# data[].attributes.headline
ของฝากกาฬสินธุ์

# data[].attributes.subject
ของฝากกาฬสินธุ์

# data[].attributes.body
หมูทุบ  รสชาติดี ถูกหลักอนามัย สามารถทำเป็นของฝาก เก็บไว้รับประทานได้นาน
ไวท์ภูอ้อม  มีคุณค่าทางสารอาหาร ระบบหมุนเวียนโลหิตดี เข้าสังคม มีความกล้า มั่นใจมากขึ้น มีโปรตีนและวิตามินบี1 บี2 สูงมากทำให้บำรุงประสาท ระบบย่อยอาหารเป็นไปอย่างมีประสิทธิภาพ

ไวท์หมากเม่า  หมากเม่า เป็นผลไม้สมุนไพร มีวิตามินซี ช่วยบำรุงกระดูกฟัน และสายตา

กระเป๋าผ้าไหมแพรวา  มีลวดลายสวยงาม หูกระเป๋ามีลักษณะเฉพาะตัว เหมาะเป็นของฝากสำหรับคนพิเศษ รูปแบบสวยงามทันสมัย เป็นภูมิปัญญาท้องถิ่น

ผ้าไหมแพรวา  เป็นผ้าไหมแพรวา หลายหลากลายหลายสี สวยงาม มีลวดลายเด่นชัด มีสันสม่ำเสมอ ใช้วัสดุที่มีคุณภาพ สีไม่ตก

ไส้กรอกปลาดุกรมควัน   ผลิตภัณฑ์ไส้กรอกปลากาฬสินธุ์ เป็นไส้กรอกสไตล์เยอรมัน ที่ทำจากเนื้อปลาล้วน ๆ ไม่ปนแป้ง บรรจุด้วยไส้คลอราเจนชนิดบริโภคได้ ปลอดจากสารพิษและบอแร็กซ์ ไม่ใส่สี รมควันจากวัสดุธรรมชาติ (ชานอ้อย) ใช้เครื่องปรุงคุณภาพดีทั้งหมด มีการตรวจสอบคุณภาพทุกขั้นตอน ได้รับมาตรฐาน อย.กส-ฉผน 1/2542 และส่งออกไปจำหน่ายยังประเทศสวิสเซอร์แลนด์

# data[].attributes.attachment_link.readable_text
ของฝากเมืองกาฬสินธุ์

หมูทุบ  รสชาติดี ถูกหลักอนามัย สามารถทำเป็นของฝาก เก็บไว้รับประทานได้นาน(OTOP)

กลุ่มแปรรูปเนื้อสัตว์ตำบลนาจารย์ 14 หมู่ 4 ตำบลนาจารย์ อำเภอเมือง จังหวัดกาฬสินธุ์ 46000 ติดต่อ : นางเพียงใจ สารผล โทร :01 7996419

ไวท์ภูอ้อม  มีคุณค่าทางสารอาหาร ระบบหมุนเวียนโลหิตดี เข้าสังคม มีความกล้า มั่นใจมากขึ้น มีโปรตีนและวิตามินบี1 บี2 สูงมากทำให้บำรุงประสาท ระบบย่อยอาหารเป็นไปอย่างมีประสิทธิภาพ(OTOP)(Coop)

กลุ่มสตรีสหกรณ์บ้านจานพัฒนา 76 หมู่ 9 ตำบลโนนนาจาง กิ่งอำเภอนาคู จังหวัดกาฬสินธุ์ 46160 ติดต่อ : นางสาวบุญทาน เฉลิมชาติ โทร :043 817431,043 817076,06 2278084

ไวท์หมากเม่า  หมากเม่า เป็นผลไม้สมุนไพร มีวิตามินซี ช่วยบำรุงกระดูกฟัน และสายตา(OTOP)

กลุ่มเกษตรกรทำไวน์ ภูสิงห์ 13 หมู่ 2 ตำบลภูสิงห์ อำเภอสหัสขันธ์ จังหวัดกาฬสินธุ์ 46140 ติดต่อ : นางอนงค์ มงคลมะไฟ โทร :01 6011686

กระเป๋าผ้าไหมแพรวา  มีลวดลายสวยงาม หูกระเป๋ามีลักษณะเฉพาะตัว เหมาะเป็นของฝากสำหรับคนพิเศษ รูปแบบสวยงามทันสมัย เป็นภูมิปัญญาท้องถิ่น(OTOP)

กลุ่มตัดเย็บกระเป๋าสมประสงค์ 23 หมู่ 14 บ้านดอนสวรรค์ ตำบลดงลิง อำเภอกมลาไสย จังหวัดกาฬสินธุ์ 46130 ติดต่อ : คุณสมประสงค์ พาโพพันธุ์ โทร : 043 842159, 08 5749 9471, 08 1708 6838

ผ้าไหมแพรวา  เป็นผ้าไหมแพรวา หลายหลากลายหลายสี สวยงาม มีลวดลายเด่นชัด มีสันสม่ำเสมอ ใช้วัสดุที่มีคุณภาพ สีไม่ตก(OTOP)

กลุ่มทอผ้าไหมแพรวา 183 หมู่ 13 บ้านหนองบัวแดง ตำบลสหัสขันธ์ อำเภอสหัสขันธ์ จังหวัดกาฬสินธุ์ 46140 ติดต่อ : คุณสมใจ แดงวันสี โทร : 08-7289-8577 E-mail : cddkalasin@hotmail.com

ไส้กรอกปลาดุกรมควัน   ผลิตภัณฑ์ไส้กรอกปลากาฬสินธุ์ เป็นไส้กรอกสไตล์เยอรมัน ที่ทำจากเนื้อปลาล้วน ๆ ไม่ปนแป้ง บรรจุด้วยไส้คลอราเจนชนิดบริโภคได้ ปลอดจากสารพิษและบอแร็กซ์ ไม่ใส่สี รมควันจากวัสดุธรรมชาติ (ชานอ้อย) ใช้เครื่องปรุงคุณภาพดีทั้งหมด มีการตรวจสอบคุณภาพทุกขั้นตอน ได้รับมาตรฐาน อย.กส-ฉผน 1/2542 และส่งออกไปจำหน่ายยังประเทศสวิสเซอร์แลนด์(OTOP)

ห้างหุ้นส่วนจำกัดกาฬสินธุ์ผลิตภัณฑ์อาหาร 75 – 79 ถ.ผ้าขาว ต.กาฬสินธุ์ อ.เมือง จ.กาฬสินธุ์ 46000 ติดต่อ : นายจารุวัฒน์ บุญเพิ่ม โทร :(043) 815255

# data[].attributes.body
นายภัทรกร ศรีสมบูรณ์
รหัสนักศึกษา 64040140202
คณะครุศาสตร์ สาขาวิชาคณิตศาสตร์